
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3497 

29 Δεκεμβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Επιμερισμός ειδικού τέλους στους οικιακούς κατα¬ 
ναλωτές σε περιοχές όπου λειτουργούν σταθμοί 

ΑΠΕ. 1 

Υιοθέτηση Κατευθυντήριων Γραμμών της Ευρωπαϊ¬ 
κής Αρχής Ασφαλίσεων και Επαγγελματικών Συ¬ 
ντάξεων (ΕΙΟΡΑ) σχετικά με τη χρήση του ανα¬ 
γνωριστικού κωδικού νομικής οντότητας (ΕαραΙ 
ΕηΙίΙγ ΙάθπΙίΐίοΓ-ΕΕΙ) από τις (αντ)ασφαλιστικές επι¬ 


χειρήσεις (ΕΙΟΡΑ-Βοδ-14-026/11.9.2014). 2 

ΑΠΟΦΑΣΕΙ Σ 

Αριθμ. ΑΠΕΗΛ/Α/Φ1/ οικ. 23840 (1) 


Επιμερισμός ειδικού τέλους στους οικιακούς κατα¬ 
ναλωτές σε περιοχές όπου λειτουργούν σταθμοί ΑΠΕ. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του Ν.3468/2006 «Παραγωγή Ηλεκτρι¬ 
κής Ενέργειας από Ανανεώσιμες Πηγές Ενέργειας και 
Συμπαραγωγή Ηλεκτρισμού και Θερμότητας Υψηλής 
Απόδοσης και λοιπές διατάξεις» (ΦΕΚ Α'129) και ιδίως 
του άρθρου 25 παρ. Α.3 περίπτωση (ί) όπως αντικατα- 
στάθηκε με το άρθρο 5 του Ν.4203/2013 (ΦΕΚ Α'235). 

2. Τις διατάξεις του Ν.3851/2010 «Επιτάχυνση της ανά¬ 
πτυξης των Ανανεώσιμων Πηγών Ενέργειας για την αντι¬ 
μετώπιση της κλιματικής αλλαγής και άλλες διατάξεις 
σε θέματα αρμοδιότητας του Υπουργείου Περιβάλλο¬ 
ντος, Ενέργειας και Κλιματικής Αλλαγής» (ΦΕΚ Α' 85). 

3. Τις διατάξεις του Ν.3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ Α' 87). 

4. Τ ις διατάξεις Ν. 3882/2010 «Εθνική Υποδομή Γ εωχω- 
ρικών Πληροφοριών - Εναρμόνιση με την Οδηγία 2007/2/ 
ΕΚ του Ευρωπαϊκού Κοινοβουλίου και του Συμβουλίου 
της 14ης Μαρτίου 2007 και άλλες διατάξεις. Τροποποί¬ 


ηση του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες διατάξεις» 
(Α'141)» (ΦΕΚ Α' 166). 

5. Τις διατάξεις του Ν. 4269/2014 «Χωροταξική και 
πολεοδομική μεταρρύθμιση - Βιώσιμη ανάπτυξη» (ΦΕΚ 
Α'142) και ιδιαίτερα την παρ. 6 του άρθρου 11. 

6. Τις διατάξεις του Π.δ/τος 63/2005 «Κωδικοποίηση 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α'98), και ειδικότερα το άρθρο 90 αυτού. 

7. Το Π.δ. 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής» (ΦΕΚ Α'85) 
και το π.δ. 105/2014 «Οργανισμός Υπουργείου Εσωτερι¬ 
κών» (ΦΕΚ ΑΊ72). 

8. Τα Π.δ. 185/2009 (ΦΕΚ Α'213), 189/2009 (ΦΕΚ Α'221), 
24/2010 (ΦΕΚ Α'56), 86/2012 (ΦΕΚ Α'141), 119/2013 (ΦΕΚ 
Α'153) καθώς και την απόφαση του Πρωθυπουργού 
2876/7.10.2009 (ΦΕΚ Β'2234/2009). 

9. Την υπ’ αριθμ. 51049/31.10.2014 απόφαση του Πρωθυ¬ 
πουργού και του Υπουργού Περιβάλλοντος, Ενέργειας 
και Κλιματικής Αλλαγής με θέμα: «Καθορισμός αρμοδι¬ 
οτήτων του Υφυπουργού Περιβάλλοντος, Ενέργειας και 
Κλιματικής Αλλαγής» (ΦΕΚ Β'2971). 

10. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Ύψος και προέλευση πίστωσης 

Ποσά σε ποσοστό 1% επί της προ Φ.Π.Α. τιμής πώλη¬ 
σης της ηλεκτρικής ενέργειας από Ανανεώσιμες Πηγές 
Ενέργειας (Α.Π.Ε.), πλην των σταθμών του τελευταί¬ 
ου εδαφίου της παραγράφου Α.1 του άρθρου 25 του 
Ν.3468/2006, παρακρατούνται από τη ΛΑΓΗΕ Α.Ε. και, για 
την περίπτωση των Μη Διασυνδεδεμένων Νησιών (ΜΔΝ), 
από τη ΔΕΔΔΗΕ Α.Ε. ως Διαχειριστή ΜΔΝ και αποδί¬ 
δονται στους κατόχους Άδειας Προμήθειας ηλεκτρικής 
ενέργειας, με σκοπό να αποδοθούν στους οικιακούς 
καταναλωτές των δήμων, στους οποίους λειτουργούν 
οι σταθμοί Α.Π.Ε., μέσω των λογαριασμών κατανάλω¬ 
σης ηλεκτρικής ενέργειας. Τυχόν αναδρομικές χρεοπι¬ 
στώσεις των παραγωγών Α.Π.Ε., που ενδεχομένως θα 
προκύψουν, θα υπολογίζονται κατά το έτος που γίνεται 
η τιμολόγησή τους. 

Αρθρο 2 

Δικαιούχοι της πίστωσης 

Δικαιούχοι της πίστωσης είναι οι οικιακοί καταναλωτές, 
οι οποίοι έχουν ενεργή σύνδεση κατά την ημερομηνία 
εφαρμογής της διαδικασίας της παραγράφου 6 του άρ¬ 
θρου 4 εντός των διοικητικών ορίων της Δημοτικής ή Το¬ 
πικής Κοινότητας του Δήμου όπου λειτουργούν οι σταθμοί 
Α.Π.Ε. και εντός όλου του Δήμου, στην περίπτωση που δεν 
αποτελείται από Δημοτικές ή Τοπικές Κοινότητες. 

Οι οικιακοί καταναλωτές της ανωτέρω παραγράφου 
προσδιορίζονται βάσει των στοιχείων του αρμόδιου 
Διαχειριστή. 

Αρθρο 3 

Παραδοχές και μεθοδολογία απόδοσης 
των πιστώσεων στους δικαιούχους 

1. Η θέση των σταθμών Α.Π.Ε. προσδιορίζεται από τα 
στοιχεία που τηρεί η Ρυθμιστική Αρχή Ενέργειας (ΡΑΕ). 
Ως διοικητικά όρια των Δημοτικών ή Τοπικών Κοινοτή¬ 
των χρησιμοποιούνται τα όρια που δημοσιοποιούνται 
στην ιστοσελίδα της Εθνικής Υποδομής Γεωχωρικών 
Πληροφοριών (ΕΥΓΕΠ) ΙιΙΙρι/Μνννν.ίηερίΐ'θ.οΚχθ.ρΐ'. Σε περί¬ 
πτωση απουσίας δεδομένων χρησιμοποιούνται τα απο- 
γραφικά όρια των Δημοτικών ή Τοπικών Κοινοτήτων 
της Ελληνικής Στατιστικής Αρχής. Ο επιμερισμός του 
ποσού της πίστωσης από κάθε σταθμό Α.Π.Ε. σε μία ή 
περισσότερες Δημοτικές ή Τοπικές Κοινότητες προκύ¬ 
πτει από την επεξεργασία των επιμέρους δεδομένων 
της ΡΑΕ και γεωχωρικών δεδομένων, σύμφωνα με την 
παράγραφο 2. 

2. Όταν ο σταθμός είναι εγκατεστημένος εντός των 
διοικητικών ορίων περισσοτέρων της μίας Δημοτικής 
ή Τοπικής Κοινότητας, τα ποσά της πίστωσης από το 
σταθμό επιμερίζονται σε αυτές ανάλογα με την ισχύ των 
μονάδων του σταθμού που είναι εγκατεστημένες στην 
περιοχή κάθε Δημοτικής ή Τοπικής Κοινότητας. Στην 
περίπτωση αιολικών σταθμών ως μονάδες του σταθμού 
θεωρούνται οι ανεμογεννήτριες αυτού. Στην περίπτω¬ 
ση υδροηλεκτρικού σταθμού με εγκατεστημένη ισχύ 
μικρότερη ή ίση των δεκαπέντε (15) Μ\Λ/θ, ως μονάδες 
του σταθμού θεωρούνται η υδροληψία και ο σταθμός 
παραγωγής αυτού με την συνολική ισχύ του σταθμού 
να ισοκατανέμεται σε αυτές. Για σταθμούς ΑΠΕ, εκτός 
αιολικών και υδροηλεκτρικών σταθμών, ο επιμερισμός 
των ποσών πίστωσης ανά Δημοτική ή Τοπική Κοινότη¬ 
τα υπολογίζεται βάσει του αντίστοιχου τμήματος του 
εμβαδού του γηπέδου εγκατάστασης. 

3. Γ ια κάθε Δημοτική ή Τοπική Κοινότητα για την οποία 
προκύπτει πίστωση από έναν ή περισσότερους σταθ¬ 
μούς ΑΠΕ, σύμφωνα με τις παραγράφους 1 και 2 του 
παρόντος άρθρου, αθροίζονται ανά έτος τα επιμέρους 
ποσά. Από την άθροιση των επί μέρους ποσών, σε ετή¬ 
σια βάση, προκύπτει το Συνολικό Ποσό προς Πίστωση 
για κάθε Δημοτική ή Τοπική Κοινότητα (ΣΠΠ.ΔΤΚ). Το 
ποσό αυτό επιμερίζεται σε δύο επιμέρους ποσά, στο 
Ποσό Αμεσης Πίστωσης (ΠΑΠ) και στο Ποσό Έμμεσης 
Πίστωσης (ΠΕΠ), σε ποσοστό 30% και 70%, αντίστοιχα, 
του συνολικού ποσού, έτσι ώστε για κάθε Δημοτική ή 
Τοπική Κοινότητα (ΔΤΚ), να ισχύει: (ΣΠΠ.ΔΤΚ) = (ΠΑΠ. 
ΔΤΚ) + (ΠΕΠ.ΔΤΚ), όπου (ΠΑΠ.ΔΤΚ)=0,30χ(ΣΠΠ.ΔΤΚ) και 
(ΠΕΠ.ΔΤΚ)= 0,70χ(ΣΠΠ.ΔΤΚ). 

4. Το ετήσιο Ποσό Άμεσης Πίστωσης της κάθε Δημοτι¬ 
κής ή Τοπικής Κοινότητας (ΠΑΠ.ΔΤΚ) αποδίδεται ισόπο¬ 


σα σε όλους τους δικαιούχους, δηλαδή: (ΠΑΠ.ΔΠ)=(ΠΑΠ. 
ΔΤΚ)/ν, όπου ν το πλήθος των Δικαιούχων της Πίστωσης 
σε κάθε Δημοτική ή Τοπική Κοινότητα. 

5. Το ετήσιο Ποσό Έμμεσης Πίστωσης της κάθε Δη¬ 
μοτικής ή Τοπικής Κοινότητας (ΠΕΠ.ΔΤΚ) αποδίδεται 
στους δικαιούχους εντός των ορίων της, σύμφωνα με 
την ακόλουθη μεθοδολογία: 


Πίνακας 1: 

Συντελεστής Επιδότησης Κατανάλωσης Ενέργειας 

ΔΙΑΣΤΗΜΑΤΑ ΤΕΤΡΑΜΗΝΙΑΙΑΣ 
ΚΑΤΑΝΑΛΩΣΗΣ ΕΝΕΡΓΕΙΑΣ 
(σε Κννίι) 

Συντελεστής 

Επιδότησης 

Από 

έως 

0 

2000 

100% 

2001 

3000 

50% 

3001 

- 

0% 


(α) Γ ια κάθε δικαιούχο της πίστωσης, και με βάση τα 
στοιχεία κατανάλωσης ενέργειας που αναγράφονται σε 
κάθε τετραμηνιαίο εκκαθαριστικό λογαριασμό, υπολογί¬ 
ζεται η Τετραμηνιαία Επιδοτούμενη Κατανάλωση Ενέρ¬ 
γειας κάθε Δικαιούχου της Πίστωσης, ως το άθροισμα 
των γινομένων της ποσότητας της καταναλισκόμενης 
ενέργειας, εντός κάθε ενός από τα διαστήματα κατα¬ 
νάλωσης του Πίνακα 1, επί τον αντίστοιχο συντελεστή 
επιδότησης. 

(β) Η Ετήσια Επιδοτούμενη Κατανάλωση Ενέργειας 
κάθε Δικαιούχου της Πίστωσης (ΕΚΕ.ΔΠ) προκύπτει ως 
το άθροισμα των τριών τελευταίων Τετραμηνιαίων Επι¬ 
δοτούμενων Κατανάλωσεων Ενέργειας αυτού. Σε περί¬ 
πτωση μη ύπαρξης τετραμηνιαίων εκκαθαριστικών λο¬ 
γαριασμών, χρησιμοποιείται αντίστοιχος αριθμός αυτών 
ώστε να αντιστοιχούν σε χρονικό διάστημα ενός έτους. 
Σε περίπτωση που οι εκκαθαριστικοί λογαριασμοί δεν 
αντιστοιχούν σε χρονική διάρκεια ενός ημερολογιακού 
έτους, γίνεται η κατάλληλη αναγωγή, λαμβάνοντας υπό¬ 
ψη και το χρονικό διάστημα που η παροχή είναι ενεργή. 

(γ) Υπολογισμός συνολικής ετήσιας Επιδοτούμενης 
Κατανάλωσης Ενέργειας ανά Δημοτική ή Τοπική Κοι¬ 
νότητα (ΕΚΕ.ΔΤΚ): Η συνολική ετήσια Επιδοτούμενη 
Κατανάλωση Ενέργειας ανά Δημοτική ή Τοπική Κοινό¬ 
τητα προκύπτει ως το άθροισμα των συνολικών ετήσιων 
Επιδοτούμενων Καταναλώσεων Ενέργειας όλων των 
Δικαιούχων της Πίστωσης εντός των ορίων του. 

(δ) Το ετήσιο Ποσό Έμμεσης Πίστωσης το οποίο 
αποδίδεται σε κάθε Δικαιούχο της Πίστωσης (ΠΕΠ.ΔΠ) 
προκύπτει βάσει του τύπου: (ΠΕΠ.ΔΠ)=(ΠΕΠ.ΔΤΚ) χ (ΕΚΕ. 
ΔΠ)/(ΕΚΕ.ΔΤΚ). 

6. Το τελικό Ποσό Πίστωσης το οποίο αποδίδεται σε 
κάθε Δικαιούχο της Πίστωσης (ΠΠ.ΔΠ) προκύπτει ως το 
άθροισμα του ποσού της παρ. 4 και της παρ. 5, δηλαδή: 
ΠΠ.ΔΠ4ΊΑΠ.ΔΠ+ΠΕΠ.ΔΠ 

Αρθρο 4 

Αρμοδιότητες Φορέων 

1. Το Υπουργείο Εσωτερικών ενημερώνει την Εθνική 
Επιτροπή Γεωπληροφορίας (ΕΘΕΓ) για τυχόν διοικητικές 
μεταβολές που επέρχονται στις Δημοτικές ή Τοπικές 
Κοινότητες, στους Δήμους και εν γένει στη διοικητική 
διαίρεση της χώρας. 

2. Η Εθνική Υποδομή Γεωχωρικών Πληροφοριών (ΕΥ- 
ΓΕΠ) δημοσιοποιεί στην ιστοσελίδα της τα διοικητικά 
όρια των Δημοτικών ή Τοπικών Κοινοτήτων ή των Δήμων. 

3. Η Ρυθμιστική Αρχή Ενέργειας (ΡΑΕ) τηρεί γεωπλη- 
ροφοριακό σύστημα με τα απαραίτητα στοιχεία που 
προβλέπονται στην παρ.1 του άρθρου 3 για την εφαρ¬ 
μογή του άρθρου 2. 

4. Η ΛΑΓΗΕ Α.Ε. και, για την περίπτωση των Μη Δια- 
συνδεδεμένων Νησιών, η ΔΕΔΔΗΕ Α.Ε., ως Διαχειριστής 
ΜΔΝ, γνωστοποιούν τα ποσά του άρθρου 1 εντός του 
πρώτου διμήνου του κάθε έτους για το σύνολο του προ¬ 
ηγούμενου έτους, ανά σταθμό Α.Π.Ε., στο ΥΠΕΚΑ και στη 
ΔΕΔΔΗΕ Α.Ε., ως Διαχειριστή Χρηστών Δικτύου (ΔΧΔ). 

5. Το ΥΠΕΚΑ επεξεργάζεται τα στοιχεία της ΡΑΕ και 
της ΕΥΓΕΠ και δημοσιοποιεί με ανάρτηση στην ιστοσε¬ 
λίδα του, εντός του πρώτου τριμήνου του κάθε έτους, 
πίνακα με τον επιμερισμό των ποσών του άρθρου 1 από 
κάθε σταθμό Α.Π.Ε. σε μία ή περισσότερες Δημοτικές ή 
Τοπικές Κοινότητες. Οι Δημοτικές ή Τοπικές Κοινότητες 
έχουν δικαίωμα υποβολής ένστασης κατά του δημοσι¬ 
οποιημένου πίνακα για τον επιμερισμό των ποσών του 
άρθρου 1 από συγκεκριμένους σταθμούς Α.Π.Ε. εντός 
ενός (1) μηνάς από την ημερομηνία δημοσιοποίησης 
του πίνακα. 

6. Εντός ενός (1) μηνός από την παρέλευση της προ¬ 
θεσμίας υποβολής ενστάσεων της παρ. 5, το ΥΠΕΚΑ 
εκδίδει απόφαση με τον επιμερισμό των ποσών του 
άρθρου 1 από τους σταθμούς Α.Π.Ε. για τους οποίους 
δεν υπεβλήθησαν ενστάσεις, η οποία κοινοποιείται στη 
ΔΕΔΔΗΕ Α.Ε., ως ΔΧΔ. Τις περιπτώσεις που υπήρξαν 
ενστάσεις, το ΥΠΕΚΑ τις προωθεί προς επίλυση στην 
επιτροπή που περιγράφεται στην παρ. 6 του άρθρου 11 
του Ν. 4269/2014 (ΦΕΚ Α' 142) και μετά την ολοκλήρωση 
της διαδικασίας επίλυσης των ενστάσεων, το ΥΠΕΚΑ 
εκδίδει αντίστοιχες αποφάσεις επιμερισμού των ποσών. 

7. Η ΔΕΔΔΗΕ Α.Ε., ως ΔΧΔ, προσδιορίζει τους Δικαι¬ 
ούχους της Πίστωσης (άρθρο 2) και προβαίνει στους 
υπολογισμούς του άρθρου 3 (παρ. 4, 5 και 6) για όλους 
του Δικαιούχους, του Διασυνδεδεμένου Δικτύου και των 
ΜΔΝ, εντός ενός (1) μηνός από την έκδοση κάθε απόφα¬ 
σης από τις αναφερόμενες στην παρ. 6. Επιπλέον, στο 
ίδιο χρονικό διάστημα, επιμερίζει τα ποσά του άρθρου 
1 ανά Δικαιούχο της Πίστωσης στους κατόχους Άδειας 
Προμήθειας Ηλεκτρικής Ενέργειας και τους ενημερώνει 
σχετικά, ενώ ταυτόχρονα γνωστοποιεί στη ΛΑΓΗΕ Α.Ε. 
και, για την περίπτωση των Μη Διασυνδεδεμένων Νη¬ 
σιών, στη ΔΕΔΔΗΕ Α.Ε. ως Διαχειριστή ΜΔΝ τα συνολικά 
ποσά ανά Προμηθευτή. 

8. Η ΛΑΓΗΕ Α.Ε. και, για την περίπτωση των Μη Δια- 
συνδεδεμένων Νησιών, η ΔΕΔΔΗΕ Α.Ε., ως Διαχειριστής 
ΜΔΝ, πιστώνουν τα ποσά της παρ. 5 στους κατόχους 
Αδειας Προμήθειας Ηλεκτρικής Ενέργειας, εντός 10 
ημερών από την ενημέρωση τους για τα ποσά, από τη 
ΔΕΔΔΗΕ Α.Ε., ως ΔΧΔ. 

9. Οι κάτοχοι Άδειας Προμήθειας Ηλεκτρικής Ενέργει¬ 
ας πιστώνουν, μέσω του πρώτου λογαριασμού που εκ- 
δίδεται μετά το πέρας της ανωτέρω διαδικασίας, στους 
δικαιούχους το ποσό με την ένδειξη «Εκπτωση στο ηλε¬ 
κτρικό ρεύμα λόγω σταθμών Α.Π.Ε. στην Περιοχή σας» 
και ενημερώνουν σχετικά το ΥΠΕΚΑ, τη ΡΑΕ, τη ΛΑΓΗΕ 
Α.Ε. και τη ΔΕΔΔΗΕ Α.Ε. ως ΔΧΔ και ως Διαχειριστή 
ΜΔΝ μέχρι το τέλος του κάθε ημερολογιακού έτους. 


10. Ειδικά για την πρώτη εφαρμογή της παρούσας, 
και προκειμένου να γίνει η απόδοση στους δικαιούχους 
των αδιάθετων ποσών των προηγούμενων ετών έως την 
31.12.2014, ορίζεται ότι η διαδικασία που περιγράφεται 
στις παρ. 4, 5, 6, 7, 8 και 9 του άρθρου 4 θα έχει έναρξη 
εντός τριών (3) μηνών από την έναρξη ισχύος της πα¬ 
ρούσας και η ΔΕΔΔΗΕ Α.Ε., ως ΔΧΔ θα πρέπει να κάνει 
τις ενέργειες που προβλέπονται στην παρ. 7 εντός δυο 
(2) μηνών από την έκδοση της πρώτης απόφασης. 

Άρθρο 5 

Καταργούμενες διατάξεις 

Από την έναρξη ισχύος της παρούσας, καταργείται η 
υπ’ αρ. ΥΑΠΕ/Φ1/οικ.28287/12.12.2011 κοινή απόφαση των 
Υπουργών Εσωτερικών και Περιβάλλοντος, Ενέργειας 
και Κλιματικής Αλλαγής «Ειδικό τέλος και παροχή κινή¬ 
τρων στους οικιακούς καταναλωτές στις περιοχές όπου 
εγκαθίστανται Α.Π.Ε.» (ΦΕΚ Β' 3005). 

Αρθρο 6 
Έναρξη Ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2014 

οι ΥΠΟΥΡΓΟΙ 

ΕΣΩΤΕΡΙΚΩΝ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΚΛΙΜΜΑΤΙΚΗΣ ΑΛΛΑΓΗΣ 

ΑΡΓΥΡΗΣ ΝΤΙΝΟΠΟΥΛΟΣ ΙΩΑΝΝΗΣ ΜΑΝΙΑΤΗΣ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

Αριθμ. απόφ. 121/9/30.10.2014 (2) 

Υιοθέτηση Κατευθυντήριων Γραμμών της Ευρωπαϊκής 
Αρχής Ασφαλίσεων και Επαγγελματικών Συντάξεων 
(ΕΙΟΡΑ) σχετικά με τη χρήση του αναγνωριστικού 
κωδικού νομικής οντότητας (ΕοραΙ ΕηίίΙγ ΙόθπΙίίίθΓ- 
Ι_ΕΙ) από τις (αντ)ασφαλιστικές επιχειρήσεις (ΕΙΟΡΑ- 
Βο8-14-026/11.9.2014). 

Η ΕΠΙΤΡΟΠΗ ΠΙΣΤΩΤΙΚΩΝ ΚΑΙ ΑΣΦΑΛΙΣΤΙΚΩΝ 
ΘΕΜΑΤΩΝ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55Α του Καταστατικού της Τράπεζας της 
Ελλάδος, όπως ισχύει, 

β) την πράξη Εκτελεστικής Επιτροπής 1/20.12.2012 
(ΦΕΚ Β' 3410) «Ανασύσταση Επιτροπής Πιστωτικών και 
Ασφαλιστικών Θεμάτων και ανάθεση αρμοδιότητας», 
όπως ισχύει, και ιδίως μετά την τροποποίηση της με την 
πράξη Εκτελεστικής Επιτροπής 40/30.5.2014 (ΦΕΚ Β 1567) 
«Τροποποίηση των Πράξεων Εκτελεστικής Επιτροπής 
1/20.12.2012, 4/8.1.2013 και 6/8.1.2013», 

γ) τον Ν. 3867/2010 (ΦΕΚ Α' 128/3.8.2010) «Εποπτεία 
Ιδιωτικής Ασφάλισης, Σύσταση εγγυητικού κεφαλαίου 
ιδιωτικής ασφάλισης ζωής, οργανισμοί αξιολόγησης 
πιστοληπτικής ικανότητας και άλλες διατάξεις αρμο¬ 
διότητας του Υπουργείου Οικονομικών», και ιδίως το 
άρθρο 1 αυτού, όπως ισχύει, 

δ) τον Ν. 3229/2004 (ΦΕΚ Α' 38) «Εποπτεία της ιδιω¬ 
τικής ασφάλισης, εποπτεία και έλεγχος τυχερών παι- 
χνιδιών, εφαρμογή των Διεθνών Λογιστικών Προτύπων 
και άλλες διατάξεις», όπως ισχύει, και ιδίως το άρθρο 
3 παρ. 1 (γ) αυτού, 

ε) τον Κανονισμό του Ευρωπαϊκού Κοινοβουλίου και 
του Συμβουλίου υπ’ αριθμ. 575/2013 σχετικά με τις απαι¬ 
τήσεις προληπτικής εποπτείας για πιστωτικά ιδρύματα 
και επιχειρήσεις επενδύσεων και την τροποποίηση του 
κανονισμού (ΕΕ) αριθ. 648/2012 (ΕΕ ί. 176 της 27.6.2013), 
και ιδίως το άρθρο 4 παρ. 1 περ. (5), (6), (23) και (24) αυτού 
στ) τον Κανονισμό του Ευρωπαϊκού Κοινοβουλίου και 
του Συμβουλίου υπ’ αριθμ. 1094/2010 για τη Σύσταση 
Ευρωπαϊκής Αρχής Ασφαλίσεων και Επαγγελματικών 
Συντάξεων (ΕΕ 1_ 331 της 15.12.2010), και ιδίως το άρθρο 
16 αυτού, 

ζ) τις Κατευθυντήριες Γραμμές σχετικά με τη χρήση 
αναγνωριστικού κωδικού νομικής οντότητας (1_ΕΙ) της 
Ευρωπαϊκής Αρχής Ασφαλίσεων και Επαγγελματικών 
Συντάξεων (ΕΙΟΡΑ-Βοδ-14-026/11.9.2014), 
η) το από 29.10.2014 εισηγητικό σημείωμα της Διεύ¬ 
θυνσης Εποπτείας Ιδιωτικής Ασφάλισης, και 
θ) ότι από τις διατάξεις της παρούσας δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζει: 

Να υιοθετήσει τις Κατευθυντήριες Γ ραμμές της Ευ¬ 
ρωπαϊκής Αρχής Ασφαλίσεων και Επαγγελματικών Συ¬ 
ντάξεων (ΕΙΟΡΑ) σχετικά με τη χρήση αναγνωριστικού 


κωδικού νομικής οντότητας (ίοοαΙ ΕπΙίίγ ΙάθηΙίίίθΓ-Ι_ΕΙ) 
(ΕΙΟΡΑ-Βοδ-14-026/11.9.2014) από τις (αντ)ασφαλιστικές 
επιχειρήσεις. 

Για τον σκοπό αυτό, οι ασφαλιστικές και αντασφαλι- 
στικές επιχειρήσεις που είτε έχουν έδρα στην Ελλάδα 
είτε έχουν έδρα σε χώρα εκτός της ΕΕ και λειτουργούν 
στην Ελλάδα αναμένεται να έχουν ζητήσει από πιστο¬ 
ποιημένο από την Επιτροπή Κανονιστικής Επίβλεψης 
(ΒθρυΙείΟΓγ ΟνοΓείράΙ ΟοιτιηηίΙΐΘθ-ΒΟΟ) οργανισμό (1_οοαΙ 
ΟρθΓ3ΐίη9 υηίί-ίΟυ), μέχρι τις 30.6.2015, να αποκτήσουν: 

α) έναν μοναδικό για κάθε επιχείρηση αναγνωριστικό 
κωδικό νομικής οντότητας (Ι_ΕΙ), 
β) χωριστό μοναδικό αναγνωριστικό κωδικό (1_ΕΙ) για 
καθεμία από τις οντότητες του ομίλου τους, όπως αυ¬ 
τός ορίζεται στο άρθρο 212 παρ. 1 περ. (γ) Οδηγίας 
2009/138/ΕΚ, και για τις οποίες προβλέπεται υποχρέωση 
υποβολής στοιχείων για τους σκοπούς της εποπτείας 
σε επίπεδο ομίλου. 

Η Διεύθυνση Εποπτείας Ιδιωτικής Ασφάλισης της Τρά¬ 
πεζας της Ελλάδος εξουσιοδοτείται να παρέχει οδηγίες 
ως προς τον τρόπο εφαρμογής της παρούσας. 

Η ισχύς της παρούσας αρχίζει από 31 Δεκεμβρίου 2014. 
Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΙΩΑΝΝΗΣ ΣΤΟΥΡΝΑΡΑΣ 

